**Sportszakmai gyakorlat rendszere, szabályai**

A gyakorlat célja, hogy a hallgatók megismerkedjenek egy-egy sportág életével, a sportág sajátosságaival, az egyesületi munka jellemzőivel, a felkészülési/felkészítési/versenyzői-sportolói feladatok kihívásaival, aktívan **sportoljanak**, vagy **edzésvezetési feladatokat** hajtsanak végre.

A kötelező gyakorlatot csak országos sportági szakszövetséggel rendelkező sportágban lehet teljesíteni, nyári, illetve téli olimpiai sportágban. Továbbá nem olimpiai sportágak esetében a nem olimpiai tagszervezetek szövetségeiben, DE csakis kizárólag mozgásos tevékenység keretében (tehát bridzs, gó, sakk, modellezés, rádióamatőrködés nem elfogadott).

Ezek listája az alábbi linken elérhető: <http://olimpia.hu/hivatkozasok>

Ezektől való eltérés csakis előzetes, írásos kérelem és engedélyeztetés esetén lehetséges, melyet nekem kell címezni emailen: fugedi.balazs@uni-eszterhazy.hu

A gyakorlat lényege a tevőleges, aktív részvétel az egyesület, szövetség, sportág életében, tehát konditerem, szauna és szolárium bérletek nem elfogadhatók!

Teljesíthető sportoló-versenyzőként, ebben az esetben mérkőzéseken, versenyeken való indulás igazolása szükséges, és teljesíthető edzésvezetési, edzői feladatokkal is, ebben az esetben a sportolók versenyeztetése, mérkőzéseken való részvételének igazolása szükséges.

Dokumentáció: 3 külön igazolással kell adminisztrálni az adott sportági tevékenységet.

1. **Befogadó nyilatkozat** az egyesület, szövetség, sportág részéről, hogy ott teljesíthető a gyakorlat. Leadási határidő: október 13. 12.00 óra. Helye és formája: postai úton Cím: Eszterházy Károly Egyetem, Sporttudományi Intézet, 3300 Eger, Leányka u. 6. SPORTIRODA I. em. 22 sz. Palásthyné Veres Dóra részére.

A dokumentum letölthető az intézeti honlapról!

 <http://tesi.uni-eger.hu/hu/sporttud/e-jegyzet/letoltheto-dokumentumok>

1. **Igazolás** a félév végén az egyesület, szövetség, sportág (mentor, edző, szakmai igazgató) részéről, hogy ott a fenti feladatok valamelyikét a hallgató elvégezte. Min. részvételek száma (versenyeken való részvétel beszámíthat) 24 alkalom (heti 2x). Itt kell a versenyeken, mérkőzéseken való részvételt igazolni (versenyjegyzőkönyv, hivatalos csapatnévsor, oklevél, országos rangsor, stb, stb.)

Leadás határideje: december 15. 12.00 óra. Helye és formája: személyesen, vagy postai úton a fent megjelölt címen.

A dokumentum letölthető az intézeti honlapról!

 <http://tesi.uni-eger.hu/hu/sporttud/e-jegyzet/letoltheto-dokumentumok>

1. **Beszámoló** a félév végén min. 10 edzés/foglalkozás esetében, max. 2 oldal terjedelemben, megadott szempontok alapján.

Leadás határideje: december 15. 12.00 óra. Helye és formája: személyesen, vagy postai úton a fent megjelölt címen.

A dokumentum letölthető az intézeti honlapról!

 <http://tesi.uni-eger.hu/hu/sporttud/e-jegyzet/letoltheto-dokumentumok>